EkBass/fiwiki-20250220-pages-articles huggingface dataset:
Betty Cuthbert

Elizabeth ”Betty” Cuthbert (20. huhtikuuta 1938 Ermington, Sydney – 6. elokuuta 2017 Mandurah, Länsi-Australia) oli australialainen pikajuoksija ja nelinkertainen olympiavoittaja. == Ura == Ennen Melbournen olympialaisia, kotikisoja vuonna 1956, Cuthbert teki uuden maailmanennätyksen 200 metrin juoksussa. Kisoissa Cuthbert onnistui voittamaan kultaa sekä 100 metrin että 200 metrin juoksuissa ja otti kolmannen kultansa 4 × 100 metrin viestissä. Rooman kesäolympialaisissa 1960 Cuthbert pystyi loukkaantumisen vuoksi osallistumaan vain 100 metrille, jossa karsiutui finaalista. Kisojen jälkeen hän päätti lopettaa urheilun. Cuthbert palasi kilpakentille noin 18 kuukautta lopettamisensa jälkeen. Hän pääsi edustamaan Australiaa vuoden 1962 Kansainyhteisön kisoissa. Hän ei ollut vielä aivan entisessä kunnossaan; hän sijoittui 220 jaardilla viidenneksi ja karsiutui finaaleista 100 jaardin välierissä. Cuthbert toimi kuitenkin kultaa voittaneen viestijoukkueen ankkurina. Cuthbertin harjoittelu alkoi jälleen vuoden 1963 aikana tuottaa tulosta, ja hän oli neljännesmaililla ennätysvauhdissa. Vuoden 1964 olympialaisissa Cuthbert voitti 400 metrin olympiakultaa. Näin hänestä tuli ainoa urheilija, joka on voittanut olympialaisissa kultaa 100, 200 ja 400 metrin matkoilla. Kisojen jälkeen hän lopetti uransa. Vuosien 1956–1964 välillä Cuthbert rikkoi yhteensä 16 maailmanennätystä 60 metrin, 100 jaardin, 220 jaardin, 400 metrin, 4 × 100 metrin ja 4 × 220 jaardin juoksuissa. Vuonna 1979 Cuthbertilla todettiin MS-tauti. Sydneyn olympialaisten avajaisissa 2000 pyörätuolissa istunut Cuthbert oli yksi olympiatulen kantajista stadionilla. Vuonna 2012 Cuthbert pääsi Kansainvälisen yleisurheiluliiton Hall of Fameen. == Lähteet == == Aiheesta muualla == Luokka:Australialaiset olympiavoittajat Luokka:Australialaiset pikajuoksijat Luokka:Vuonna 1938 syntyneet Luokka:Vuonna 2017 kuolleet
Sam & Max Hit the Road

Sam & Max Hit the Road on LucasArtsin vuonna 1993 julkaisema seikkailupeli. Pelin hahmot ovat peräisin Steve Purcellin Sam & Max -sarjakuvasta. Peli on kirjoitettu SCUMM-komentosarjakielellä. Pelin keskeinen aihe on yhdysvaltalaisten kitschmäisten turistirysien parodiointi. == Tekijät == Sam & Max Hit the Roadin suunnittelivat Steve Purcell, Sean Clark, Collette Michaud ja Michael Stemmle. Pelin ohjelmoivat Sean Clark, Stemmle, Livia Mackin ja Jonathan Ackley. Pelin kuvitukset tekivät Peter Chan, Paul Mica ja Purcell, animaatiot tekivät Lila Dowling, Purcell, Michaud, Jesse Clark ja Larry Ahern sekä kolmiulotteiset animaatiot tekivät Ron Lussier ja Ralph Gerth. Pelin musiikit sävelsivät Clint Bajakian, Peter McConnell ja Michael Z. Land. Samin englanninkielinen ääninäyttelijä oli Bill Farmer ja Maxin Nick Jameson. == Juoni == Sam ja Max komennetaan etsimään karnevaalien vetonaula Bruno- isojalkaa, joka on karannut kirahvikaulatyttö-Trixien kanssa. Heidän perässään on myös erikoisuuksien keräilijä, amerikanliverpoolilainen country-tähti Conroy Bumpus, joka haluaa liittää Brunon ja Trixien kokoelmaansa. == Julkaisut == LucasArts julkaisi Sam & Max Hit the Roadin levykkeillä vuonna 1993 MS-DOSille. Myöhemmin peli julkaistiin CD-ROMilla täysin äänitetyin puhein, siinä missä edellisessä oli puhetta vain alkuanimaatiossa. Vuonna 1995 peli julkaistiin Macintoshille CD-ROMilla. Peli on kirjoitettu SCUMMin versio 6:lla. Sam & Max Hit the Road julkaistiin alun perin englanniksi. Softgold julkaisi sen CD-ROMilla saksaksi puhuttuna ja C.T.O. puolestaan italiaksi. == Jatko-osat == LucasArts tiedotti elokuussa 2002, että Sam & Max Hit the Road saisi jatko-osan Sam & Max Freelance Police. Maaliskuussa 2004 pelin julkaisu peruutettiin. Telltale Games neuvotteli vuoden ajan oikeuksista pelin viimeistelemiseksi, niitä kuitenkaan saamatta. LucasArtsin lisenssin rauettua Telltale Games hankki oikeudet hahmoihin ja alkoi kehittää uutta Sam & Max -pelisarjaa. Se koostuu lyhyistä episodeista, jotka muodostavat "kausia" (season), kuten televisiosarjoissa usein on tapana. Ensimmäisenä julkaistiin Sam & Max Save the World (2006–2007), sitten Sam & Max Beyond Time and Space (2007) ja Sam & Max: The Devil’s Playhouse (2010). == Aiheesta muualla == * Luokka:Vuoden 1993 videopelit Luokka:SCUMM Luokka:Seikkailupelit Luokka:Mac OS -pelit Luokka:MS-DOS-pelit‎ Luokka:Sarjakuviin perustuvat videopelit Luokka:Yhdysvalloissa kehitetyt videopelit
Pininfarina

Carrozzeria Pininfarina () on italialainen Torinossa sijaitseva suunnitteluyritys ja autojen korimuotoilija sekä erikoisautojen valmistaja. Pininfarinan perusti vuonna 1930 korimuotoilija Battista ”Pinin” Farina. Hänen poikansa Sergio Pininfarina johti yritystä vuosina 1966–2001. Sergio kuoli 85-vuotiaana vuonna 2012. Hänen poikansa Andrea Pininfarina toimi yrityksen johdossa kuolemaansa saakka vuoteen 2008 ja nykyään yritystä johtaa Andrean nuorempi veli Paolo Pininfarina. Yritys säilyi pitkään perheen omistuksessa. Joulukuussa 2015 uutisoitiin kuitenkin intialaiseen monialayritys Mahindra Groupiin kuuluvan ajoneuvokonserni Mahindra & Mahindran ostavan Pininfarinan noin 168 miljoonan euron kaupalla. Pininfarina on suunnitellut automalleja monelle autonvalmistajalle, erityisesti Ferrarille, Maseratille, Cadillacille, Alfa Romeolle, Fiatille, Peugeot’lle sekä Lancialle. Pininfarina on muotoillut muutakin kuin autoja. Sillä on muun muassa sopimus Motorolan kanssa kännyköiden muotoilusta, ja se on muotoillut Suomessa nimellä Sr2 käytössä olevan sveitsiläisen sähköveturin Lok 2000 / Re 460. 1970–1980-lukujen taitteessa Pininfarina muotoili traktoreita Fiat-yhtymälle. Myös vuoden 2006 Torinon talviolympialaisten olympiatulen pidike on Pininfarinan luomus. == Pininfarina Ruotsi == Vuonna 2006 Volvo C70:stä tuli ensimmäinen Pininfarinan valmistama auto Italian ulkopuolella. Yritykset muodostivat Pininfarina Sverige AB -yhtiön Uddevallaan, Ruotsiin. Yhteenliittymän omistavat Pininfarina 60 % ja Volvo 40 %. == Kuuluisia luomuksia == * 1933 Alfa Romeo 8C 2300 * 1936 Lancia Aprilia * 1952 Ferrari 250 * 1955 Ferrari 410 Superamerica * 1955 Peugeot 403 * 1956 Austin A40 Farina * 1957 Lancia Flaminia * 1962 British Leyland 1100 (ADO16) line * 1964 BMC 1800 (ADO17) line * 1964 Ferrari 275 * 1965 Dino 206 * 1966 Alfa Romeo 1600 Spider Duetto * 1966 Ferrari 330 GTC * 1966 Fiat 124 Spider * 1966 Fiat Dino Spider * 1968 Ferrari Daytona * 1968 Peugeot 504 Cabriolet * 1969 Peugeot 504 Coupé * 1971 Fiat 130 Coupe * 1973 Ferrari 365 GT4 BB * 1975 Lancia Monte Carlo * 1975 Rolls-Royce Camargue * 1978 Jaguar XJ-S * 1982 Talbot Samba Cabriolet * 1984 Ferrari Testarossa * 1986 Peugeot 205 * 1987 Alfa Romeo 164 * 1987 Cadillac Allanté * 1987 Ferrari F40 * 1992 Ferrari 456 * 1994 Fiat Coupé * 1997 Peugeot 306 Cabriolet * 1997 Peugeot 406 Coupé * 1999 Peugeot 406 Berlina * 1999 Songhuajiang Zhongyi Hafei * 1999 Mitsubishi Pajero * 2000 Daewoo Tacuma * 2000 Ferrari 550 Barchetta * 2000 Hispano Habit * 2002 Ferrari 575M Maranello * 2002 Enzo Ferrari * 2002 Daewoo Nubira * 2003 Maserati Quattroporte * 2005 Peugeot 1007 * 2006 Ferrari 599 GTB Fiorano * 2006 Mitsubishi Colt CZC * 2006 Volvo C70 * 2007 Brilliance BS4 * 2007 Ford Focus Coupé-Cabriolet * 2008 Maserati GranTurismo * 2009 Ferrari 458 Italia * 2010 Lancia Stratos * 2011 Ferrari FF * 2012 Ferrari F12 Berlinetta == Lähteet == == Aiheesta muualla == * Pininfarina - Official Site Luokka:Italialaiset automerkit Luokka:Autonvalmistajat Luokka:Italialaiset teollisuusyritykset Luokka:Muotoilualan yritykset
Columbus

Columbus on latinisoitu muoto italiankielisestä sukunimestä Colombo, joka tarkoittaa kyyhkystä. Nimi annettiin yleensä kyyhkystenkasvattajalle. == Henkilön nimenä == Nimenä Columbus voi viitata seuraaviin henkilöihin: * Kristoffer Kolumbus (alk. Cristoforo Colombo, , 1451–1506), italialaissyntyinen löytöretkeilijä * Chris Columbus (s. 1958), yhdysvaltalainen elokuvaohjaaja ja -tuottaja * Eleanor Columbus (s. 1989), yhdysvaltalainen näyttelijä * Realdo Colombo (1500-luvulla), anatomian tutkija ja kirurgi * Samuel Columbus (1642–1679), ruotsalainen kirjailija, kielitieteilijä ja virsirunoilija * Scott Columbus (1956–2011), rumpali == Paikannimenä == Paikannimenä Columbus on Yhdysvalloissa yleinen, näistä tärkeimmät ovat: * Columbus, Ohio (osavaltion pääkaupunki) * Columbus, Georgia * Columbus, Indiana * Columbus, Mississippi * Columbus, Nebraska * Columbus Air Force Base, Mississippi == Muita merkityksiä == * Columbus, kansainvälisen avaruusaseman moduuli * Columbus, kauppakeskus Helsingin Vuosaaressa * Kolumbus, suomalainen Elisa Oyjn ylläpitämä GSM-palvelin * USS Columbus (SSN-762), Yhdysvaltain laivaston ydinsukellusvene * Columbus, yhdysvaltalainen elokuva vuodelta 2017 ==Katso myös== * Colombo * Columbo
Martin Luther (täsmennyssivu)

Martin Luther voi viitata seuraaviin: ==Henkilöitä== * Martti Luther (saks. Martin Luther), saksalainen uskonpuhdistaja * Martin Luther King, Jr., yhdysvaltalainen ihmisoikeusaktivisti * Martin Luther, saksalainen kansallissosialisti ==Muita== * Martin-Luther-Universität Halle-Wittenberg, yliopisto Saksassa * Martin Luther Kingin päivä, kansalaisoikeustaistelija Martin Luther Kingin muistolle omistettu kansallinen vapaapäivä Yhdysvalloissa * Martin Luther, hylätty höyryveturi Namibiassa.
Oesch

Oesch on seuraavien henkilöiden sukunimi: * Albert Oesch (1897–1962), sveitsiläinen roomalaiskatolinen pappi * Albert Oesch (1907–1936), sveitsiläinen kuvanveistäjä ja lasimaalari * Christian Oesch (1860–1935), suomensveitsiläinen karjatalouden ohjaaja ja meijeristi * John Oesch (1791–1850), saksalaiskanadalainen mennoniittipiispa * Klaus Oesch, suomalainen tietokirjailija * Karl Lennart Oesch (1892–1978), suomalainen jääkäri, kenraaliluutnantti ja ministeri * Rainer Kristian Oesch (s. 1948), suomalainen kauppaoikeuden professori * Werner Christian Oesch (1886–1967), suomalainen kauppaneuvos
Thunder Bay

Thunder Bay on noin 110 000 asukkaan satamakaupunki, joka sijaitsee Yläjärven rannalla Ontarion provinssissa Kanadassa. Se syntyi vuonna 1970 kahden kaupungin, Fort Williamin ja Port Arthurin yhteenliittymän seurauksena.Brief History of Thunder Bay – Amalgamation. Retrieved on 5 June 2007. Kaupungissa on metsäteollisuutta sekä vuonna 1965 perustettu yliopisto. Thunder Bayn talousalueella asuu kaikkiaan noin 123 000 asukasta ja siihen kuuluvat seuraavat asutuskeskukset: Thunder Bayn kaupunki, Oliver Paipoonge, Neebing, Shuniah, Conmee, O’Connor, Gillies ja Fort William First Nations. Thunder Bay on suurin suomalaiskeskus Kanadassa kaupungin väkilukuun suhteutettuna (12 825)Finnish population in Canada. Retrieved 2 September 2007. ja toiseksi suurin lukumääräisesti Toronton (14 750) jälkeen. Thunder Bayn asukkaista arviolta kymmenen prosenttia on suomalaista alkuperää; joko Suomesta siirtolaisiksi sinne lähteneitä tai heidän jälkeläisiään. Suomalaisuus näkyy Thunder Bayn katukuvassa, sillä siellä on mm. ostoskeskus nimeltä Keskus, suosittu suomalainen ravintola The Hoito sekä yleinen suomalainen sauna. Myös suomenkielisiä lehtiä voi tilata. Suomalaisjuuriset ihmiset puhuvat amerikansuomea, suomen ja englannin sekoitusta. Sanoja on syntynyt ääntämällä englanninkieliset sanat suomalaisittain. Thunder Bay on ollut Seinäjoen ystävyyskaupunki vuodesta 1974 lähtien. Thunder Bayssa järjestettiin hiihdon maailmanmestaruuskilpailut vuonna 1995. Lisäksi siellä on järjestetty maailmancupin osakilpailuita maastohiihdossa, mäkihypyssä ja yhdistetyssä. Ensimmäiset eurooppalaiset siirtolaiset olivat ranskalaisia turkiskauppiaita, jotka perustivat leirinsä Kaministiquiajoen varrelle.Brief History of Thunder Bay – Fort William and the Fur Trade – The North West Company. Retrieved on 5 June 2007. Kaupungin satama on tärkeä kuljetusväylä Länsi-Kanadaan Suurilta järviltä ja kauempaa itärannikolta ja pitkin Saint Lawrence Seawaytä. Kaupungissa on myös Thunder Bayn kansainvälinen lentoasema, josta on yhteyksiä muualle Kanadaan. Merkittäviä elinkeinoja ovat metsätalous ja valmistustekniikka mutta viime vuosina näiden alojen taannuttua tietoyhteiskunnan palvelut ovat nousseet tärkeäksi kaupungille. Kaupunki sai nimensä suuresta lahdesta Yläjärven päässä, joka oli tunnettu 1700-luvulla ranskalaisissa kartoissa nimellä Baie du Tonnerre.See 3rd paragraph. Kaupunkia on usein kutsuttu myös nimillä Lakehead ja Canadian Lakehead johtuen sen sijainnista Suurten järvien vesiväylän päässä.Tronrud, Thorold J; Epp, Ernest A.; and others. (1995). Thunder Bay: From Rivalry to Unity – Introduction and Acknowledgements, pp. vii. Thunder Bay Historical Museum Society ISBN 0-920119-22-0. == Lähteet == ==Aiheesta muualla== * Thunder Bayn kaupunki *
Martin Luther (diplomaatti)

Martin Franz Julius Luther (16. joulukuuta 1895 Berliini – 13. toukokuuta 1945 Berliini) oli saksalainen diplomaatti ja Saksan kansallissosialistisen työväenpuolueen varhainen jäsen. Hän toimi aluksi Saksan ulkoministeriössä ja myöhemmin hän oli yksi holokaustin suunnittelijoista. Luther osallistui Wannseen konferenssiin ulkoministeriön mandaatilla tammikuussa 1942. Kokouksessa hahmoteltiin juutalaiskysymyksen lopullinen ratkaisu. Kokouksen jälkeen Luther pyrki vaikuttamaan Saksan liittolaisiin ja satelliitteihin saadakseen nämä luovuttamaan juutalaisensa keskitysleireihin vietäväksi. Vuonna 1943 hän yritti valtataistelussa suistaa Joachim von Ribbentropin vallasta Franz Rademacherin avulla. Epäonnistuttuaan hänet lähetettiin Sachsenhausenin keskitysleirille. Puna-armeijan joukot vapauttivat hänet toukokuussa 1945, mutta hän kuoli sydänkohtaukseen pian tämän jälkeen.House of the Wannsee Conference Memorial and Educational Site The Participants at the Conference. Luettu 23.12.2008 Wannseen konferenssin pöytäkirjan ainoa jäljelle jäänyt kopio kuului Martin Lutherille. Holocaust-history.org: The Wannsee Conference Luettu 23.12.2008 == Triviaa == * Luther on yksi päähenkilöistä Robert Harrisin vaihtoehtohistoriallisessa romaanissa Kolmannen valtakunnan salaisuus (Fatherland). * Elokuvassa Lopullinen ratkaisu häntä näyttelee Kevin McNally. ==Lähteet== Luokka:Wannseen konferenssiin osallistuneet Luokka:Vuonna 1895 syntyneet Luokka:Vuonna 1945 kuolleet
Boorihappo

Boorihappo on veteen liukeneva heikko happo. Boorihappo esiintyy huoneenlämmössä kiinteässä muodossa, värittöminä kiteinä tai valkoisena jauheena. Sen kemiallinen kaava on H3BO3, moolimassa 61,83 g/mol, tiheys 1,435 g/cm³, sulamispiste 169 °C ja CAS-numero 10043-35-3. Boorihappoa käytetään esimerkiksi antiseptisenä aineena, hyönteismyrkkynä, palonestoaineena, ydinvoimaloissa fissioreaktion hätäsammutukseen, painevesireaktoreissa tehon säätöön sekä muiden kemiallisten yhdisteiden lähtöaineena. Boorihaposta käytetään myös nimeä ortoboorihappo. Boorihapon suolat ovat boraatteja. Mineraalina boorihappo tunnetaan nimellä sassoliini. Boorihapon anatomis- terapeuttis-kemiallinen lääkeluokitus eli ATC-luokitus on S02AA03. Sen kemiallinen kaava on B(OH)3 ja sen CAS-numero on 10043-35-3. Sen sulamispiste on 169°C ja moolimassa on 61,83g/mol. Sopiva säilytyslämpötila on huoneenlämpö. == Käyttö == Boorihappoa voidaan käyttää sammen mädin eli aidon kaviaarin säilöntäaineena. Boorihapon E-koodi on E284 ja sen ADI-arvo eli hyväksyttävä päivittäinen enimmäissaanti yhdessä natriumtetraboraatin E285 kanssa on yhteismäärälle 0,16 mg/kg/vrk. Boorihappoa käytetään jauheena kasvien lannoitteena. Sitä käytetään myös sokeriliuoksessa muurahaisten torjunta-aineena. Boorihappoa käytetään tanssipaikoissa lattiapintojen hoitoon. Tällöin aine saattaa pölytä ja silloin se voi olla terveydelle haitallista. == Lähteet == == Aiheesta muualla == * Kansainvälinen kemikaalikortti: Boorihappo * Ruokavirasto: E284 - Boorihappo * Boorihapon käyttöturvallisuustiedote, Sigma Aldrich, viitattu 26.12.2014. * PubChem: Boric acid * Human Metabolome Database (HMDB): Boric acid * DrugBank: Boric acid * Kyoto Encyclopedia of Genes and Genomes (KEGG): Boric acid * Dr. Duke's Phytochemical and Ethnobotanical Databases: Boric acid * Pherobase: Semiochemical – boric acid Luokka:Epäorgaaniset hapot Luokka:Booriyhdisteet Luokka:Puolimetalliyhdisteet Luokka:Säilöntäaineet Luokka:Desinfiointiaineet
Dawn Fraser

Dawn Fraser (s. 4. syyskuuta 1937 Balmain, Sydney) on australialainen uimari ja moninkertainen olympiavoittaja. Hänet tunnetaan urheilun lisäksi monesti ”poliittisesti epäkorrektista” käytöksestään ja aiheuttamistaan skandaaleista. Fraser rikkoi 21. helmikuuta 1956 Willy den Oudenin 20 vuotta vanhan 100 metrin vapaauinnin maailmanennätyksen ajallaan 1.04,5. Hän voitti 1. joulukuuta 1956 samalla matkalla Melbournessa olympiakultaa uudella maailmanennätysajalla 1.02,0. Hän voitti kisoissa kultaa myös 4 × 100 metrin vapaauintiviestissä ME-ajalla 4.17,1 ja hopeaa 400 metrin vapaauinnissa. Vuonna 1960 Rooman olympialaisissa Fraser voitti jälleen 100 metriä ja hänestä tuli ensimmäinen olympiavoittoaan puolustamaan pystynyt naisuimari. Roomassa hän sai myös hopeaa 4 × 100 metrin vapaauinti- ja sekauintiviesteissä. 400 metrillä Fraser sijoittui viidenneksi. Lokakuun 27. päivänä 1962 Fraser ui 110 jaardin maailmanennätyksen 59,9. Näin hänestä tuli ensimmäinen 100 metriä alle minuutin uinut nainen. Tokion olympialaisissa 1964 hän puolusti menestyksekkäästi 100 metrin olympiavoittoaan ja näin Fraserista tuli ensimmäinen uimari, joka on voittanut saman matkan olympialaisissa kolmasti. Vapaauintiviestissä hän voitti hopeaa ja oli 400 metrillä neljäs. Tokion kisoissa Fraser aiheutti kohua, kun hänet pidätettiin hänen varastettuaan lipun Keisarillisen palatsin luota. Anteeksipyyntöjen jälkeen syytteistä luovuttiin ja keisari lahjoitti hänelle lipun. Hän aiheutti myös pahennusta uimalla sponsorien toiveiden vastaisesti vanhassa (mukavammassa) uimapuvussa. Australian uimaliitto erotti hänet kymmeneksi vuodeksi. Panna poistettiin neljä vuotta myöhemmin. Urheilu-uran jälkeen Fraser toimi uintivalmentajana ja vuosina 1988–1991 Uusi Etelä-Walesin parlamentin jäsenenä. Sydneyn olympialaisten avajaisissa 2000 Fraser oli yksi olympiatulen kantajista stadionilla. == Lähteet == == Aiheesta muualla == * Fraser olympic.org:ssa * AmIannoying.com profiili Luokka:Australialaiset uimarit Luokka:Australialaiset olympiavoittajat Luokka:Vuonna 1937 syntyneet Luokka:Elävät henkilöt
Franco Zeffirelli

Franco Zeffirelli (oik. Gianfranco Corsi; 12. helmikuuta 1923 Firenze, Italia – 15. kesäkuuta 2019 Rooma, Italia) oli italialainen ooppera- ja elokuvaohjaaja. Hän ohjasi muun muassa Shakespearen teoksia. Zeffirelli oli avoimesti homoseksuaali. Franco Zeffirelli syntyi toscanalaisen liikemiehen ja ompelijattaren aviottomaksi pojaksi. Hänen äitinsä kuoltua vuonna 1929 joukko englantilaisrouvia, joita kutsuttiin nimellä The Scorpioni, otti hänet huostaansa. Varsinkin Mary O’Neillillä on ollut pysyvä vaikutus Zeffirellin elämään. Toisen maailmansodan sytyttyä The Scorpioni vangittiin, eikä Zeffirelli tavannut rouvia enää koskaan. Ensimmäiset oppinsa elokuva-alalta hän sai ollessaan mukana Luchino Viscontin työryhmässä. Zeffirelli ei pyrkinyt teoksissaan järkyttämään tai kaatamaan kuvia Fellinin tai Pasolinin tavoin. Pääsiäisen aikaan monien maiden televisioissa esitetään Zeffirellin vuonna 1977 valmistunut minisarja Jeesus Nasaretilainen. Shakespeare- filmatisoinneista mahdollisesti kuuluisin on Kuinka äkäpussi kesytetään (1967), jonka päähenkilöitä näyttelevät Elizabeth Taylor ja Richard Burton.Korsström, Tuva: ”Kostymdramats mästare.” Hufvudstadsbladet 15.2.2007, s. 56. Zeffirellin tunnettuihin oopperatuotantoihin lukeutuvat Milanon La Scalassa ja New Yorkin Metropolitanissa esitetyt La Traviata, Tosca ja Carmen. Vuonna 1999 Zeffirelli teki omaelämäkerrallisen elokuvan Teetä Mussolinin kanssa. Sen pääosissa näyttelevät Joan Plowright, Cher, Maggie Smith, Judi Dench ja Lily Tomlin. Politiikassa Zeffirelli mukana Silvio Berlusconin Forza Italiassa vuodesta 1996. == Lähteet == ==Kirjallisuutta== * == Aiheesta muualla == * Kaskinen, Miikka: Italialainen elokuvaohjaaja Franco Zeffirelli on kuollut. Yle uutiset 15.6.2019. Luokka:Italialaiset elokuvaohjaajat Luokka:Oopperaohjaajat Luokka:Vuonna 1923 syntyneet Luokka:Vuonna 2019 kuolleet
Vjatšeslav Ivanov (soutaja)

Vjatšeslav Ivanov (30. heinäkuuta 1938 Moskova, Neuvostoliitto – 5. elokuuta 2024https://kaluganews.ru/fn_1526624.htmlhttps://heartheboatsing.com/2024/08/05/vyacheslav- nikolayevich-ivanov-1938-2024/) oli venäläinen, Neuvostoliittoa edustanut soutaja ja kolminkertainen olympiavoittaja. Ivanov voitti miesten yksikkösoudun kultaa ensimmäisen kerran Melbournessa 1956, jossa hän kovalla loppukirillään ohitti Australian Stuart MacKenzien ja voitti tämän 5,2 sekunnilla. Roomassa 1960 hän voitti toisen kultamitalinsa 6,25 sekunnin erolla Itä-Saksan Achim Hilliin ja Tokiossa 1964 kolmannen kultansa nousten jälleen loppukirinsä ansiosta takaa voittoon 3,73 sekunnin erolla Achim Hilliin. Kolmeen yksikkösoudun olympiavoittoon on hänen lisäkseen yltänyt vain Suomen Pertti Karppinen. MM-kultaa Ivanov voitti vuonna 1962 sekä EM-kultaa vuosina 1956, 1959, 1961 ja 1964. == Lähteet == == Aiheesta muualla == * Luokka:Neuvostoliittolaiset olympiavoittajat Luokka:Neuvostoliittolaiset soutajat Luokka:Vuonna 1938 syntyneet Luokka:Vuonna 2024 kuolleet
Andur

Andur (Amund, Ond) on mytologinen henkilöhahmo, joka mainitaan Suomen kronikassa myös yhtenä Suomen muinaisista kuninkaista. Andur mainitaan Snorri Sturlusonin Ynglingasaagassa. Hän oli Ruotsin kuninkaan Visburin ja Aude Rikkaan tyttären poika. Hän on myös Gislin veli. Saagan mukaan hän poltti isänsä Visburin tämän omaan kartanoonsa veljensä Gislin avustuksella, kun jäivät perinnöittä ja ilman äitinsä häälahjaa. Visbur oli aikaisemmin eronnut veljesten äidistä ja solminut uuden avioliiton. Luokka:Suomen kuninkaat Suomen kronikan mukaan Luokka:Skandinaavinen mytologia
Visbur

Visbur on mytologinen Ruotsin kuningas, jonka Snorri Sturluson mainitsee Ynglinga-saagassa. Visburin kerrotaan olevan Ruotsin kuninkaan Vanlanden ja Snaer Vanhan tyttären Drivan poika. Hänen ensimmäinen puolisonsa oli Aude Rikkaan tytär, ja liitosta syntyivät pojat Gisl ja Andur. Visbur erosi myöhemmin vaimostaan ja kielsi pojiltaan perintöosuuden. Hän sai surmansa poikiensa poltettua hänet kartanoonsa. Luokka:Skandinaavinen mytologia
Liselott Linsenhoff

Liselott Linsenhoff (27. elokuuta 1927 Frankfurt – 4. elokuuta 1999 Juan-les- Pins, Ranska) oli saksalainen kouluratsastaja ja olympiavoittaja. Linsenhoff voitti vuoden 1956 olympialaisista kaksi pronssia (henkilökohtainen ja joukkuekilpailu). 12 vuotta myöhemmin Meksikon olympialaisissa Linsenhoff voitti joukkuekultaa ja hänestä tuli ensimmäinen ratsastuslajeissa olympiakultaa voittanut nainen. Vuonna 1972 Münchenin kisoissa Linsenhoff voitti 45-vuotiaana henkilökohtaisen kisan ja hänestä tuli ensimmäinen naisolympiavoittaja ratsastuksen henkilökohtaisissa kilpailuissa. Münchenissä Länsi-Saksan joukkue otti hopeaa. MM-tasolla Linsenhoff voitti kerran (1974) ja oli kolmasti toinen. Linsenhoffin tytär Ann-Kathrin Linsenhoff on myös menestynyt kouluratsastajana. == Aiheesta muualla == * Linsenhoff olympic.org:ssa Luokka:Saksalaiset kouluratsastajat Luokka:Saksalaiset olympiavoittajat Luokka:Vuonna 1927 syntyneet Luokka:Vuonna 1999 kuolleet
Roolipelaaja

Roolipelaaja oli suomalainen aikakauslehti, joka käsitteli pöytä-, live- ja sähköisiä roolipelejä sekä keräilykorttipelejä, figupelejä, lautapelejä sekä muita samaan alakulttuuriin liittyviä asioita. Roolipelaaja ilmestyi ensimmäisen kerran maaliskuussa 2006 ja ilmestyi kuusi kertaa vuodessa. Lehden ensimmäinen päätoimittaja oli Mikko Rautalahti (numerot 1-9) ja hänen seuraajansa Juhana Pettersson (numerot 10-23). Roolipelaaja oli ennen H-Town Oy:n kustantama. Julkaisijan vaihdoksesta ilmoitettiin heinäkuussa 2007. Se vaikutti hieman lehden tekijätiimiin ja itse lehden ulkoasuun. H-Town julkaisi kaikkiaan yhdeksän Roolipelaaja-lehteä. == Katso myös == * Claymore (lehti) * Magus * Seikkailija * Sininen Lohikäärme ==Aiheesta muualla== * Lehden ensimmäinen päätoimittaja Mikko Rautalahti kirjoittaa Roolipelaaja-lehden toiminnan lopettamisesta * Lehden viimeinen päätoimittaja Juhana Pettersson kirjoittaa Roolipelaaja-lehden toiminnan lopettamisesta * Ropecon-blog uutisoi Roolipelaajan lopettamisesta * Dome.fi uutisoi Roolipelaajan lopettamisesta Luokka:Suomalaiset roolipelilehdet Luokka:Ilmestymästä lakanneet suomalaiset aikakauslehdet
Gisl

Gisl (Gris) on mytologinen henkilöhahmo, joka mainitaan Suomen kronikassa yhtenä Suomen kuninkaista. Gisl mainitaan Snorri Sturlusonin Ynglinga-saaga. Hän oli Ruotsin kuninkaan Visburin ja Aude Rikkaan tyttären poika. Hän on myös Andurin veli, josta Suomen Kronikassa käytetään nimeä Amund. Suomen kronikan mukaan Gris hallitsi ennen veljeään Amundia. ==Gris Suomen kronikassa== Kronikoitsijan mukaan Gristä eli Krisiä kutsuttiin kansankielellä Porsaaksi. Hän sai lempinimensä siitä, ettei ollut vielä varttua aikuiseksi, kun hänen isoisänsä Altus (Aude Rikas) kuoli. Siksi hänen äitinsä, Altuksen tytär ja Visburin ensimmäinen vaimo huolehti hallinnosta ilman vastarintaa. Kolmentoista vuoden kuluttua Gris ja hänen veljensä Amund lähetettiin vaatimaan isältään, kuningas Visburilta huomenlahjaa, jonka oli luvannut heidän äidilleen. Lahjaan sisältyi kolme maatilaa ja kultaiset kaulakäädyt. Visbur torjui vähäisen pyynnön ja vaikka pojat luopuivat vaatimuksistaan maatiloihin, ei kuningas antanut mitään. Pojat palasivat takaisin kotiin, mutta uhkasivat palata takaisin ja hankkia oikeutta äidilleen. Poikien äiti oli pettynyt, hän pyysi Huld-noitaa riistämään hengen Visburilta, mutta pojat olivat jo oma-aloitteisesti lähteneet sotajoukolla varustettuna takaisin laivalla Ruotsiin ja polttivat Visburin kartanoonsa ja samalla ryöstivät ja hävittivät seutua. Suomalaisia teko miellytti ja veljesten urhoollisuutta ylistettiin. Vanhin heistä, Gris asetettiin kuninkaaksi. Gris aloitti samalla varustelun, koska ruotsalaiset saattaisivat kostaa kuninkaansa surman. Kronikoitsijan mukaan mitään sotaa ei kuitenkaan mainittu. Tähän voi vaikuttaa se, että kronikoitsija mainitsee Suomessa hallinneen ruotsalaissukuisen kuninkaan ja Ruotsin valtakunnan päämiehenä oli suomalaissyntyinen kuningas. Grishän oli Ruotsin kuninkaan poika. Kuollessaan Gris jätti kuninkuuden veljelleen Amundille, johon hän oli elämänsä aikana syvästi kiintynyt. ==Lähteet== *Johannes Messenius: Suomen, Liivinmaan ja Kuurinmaan vaiheita sekä tuntemattoman tekijän Suomen kronikka. Suomalaisen Kirjallisuuden Seura 1988. Luokka:Suomen kuninkaat Suomen kronikan mukaan Luokka:Skandinaavinen mytologia
Tracii Guns

Tracii Guns (s. 20. tammikuuta 1966) on yhdysvaltalainen rock-kitaristi. Hän on soittanut muun muassa yhtyeissä Guns N' Roses, Brides Of Destruction, L.A. Guns, W.A.S.P., Poison ja The Misfits. Vuonna 1985 Guns perusti yhdessä W. Axl Rosen, Izzy Stradlinin, Duff McKaganin ja Rob Gardnerin kanssa kokoonpanon, josta tuli Guns N' Roses. Kun Guns ei halunnut osallistua McKaganin järjestämälle pienehkölle Seattlen-kiertueelle, hänen tilalleen bändiin tuli Saul "Slash" Hudson, ja samalla rumpali Gardner korvattiin Steven Adlerilla. ==Diskografia== *Killing Machine (1998) Luokka:Yhdysvaltalaiset kitaristit Luokka:Guns N’ Rosesin jäsenet‎ Luokka:Vuonna 1966 syntyneet Luokka:Elävät henkilöt
Aamu (nimi)

Aamu on suomalainen naisen etunimi. Se on ollut suomalaisessa nimipäiväkalenterissa vuodesta 1929 lähtien. Valoisia ajatuksia ja tulevaisuuteen luottamista ilmaiseva nimi oli osa 1900-luvun alun omakielisten nimien aaltoa. ==Aamut tilastoissa== Digi- ja väestötietoviraston tietojen mukaan nimi Aamu on Suomessa annettu 1900-luvun alusta vuoden 2019 loppuun mennessä 1083 naiselle ja muutamalle miehelle. Nimi on 2000-luvulla yleistynyt kovasti, sillä ennen 2000-lukua Aamuja oli alle 100. ==Tunnettuja Aamuja== *Aamu Milonoff (s. 2000), suomalainen näyttelijä *Aamu Riissanen (s. 2005), pesäpalloilija *Aamu Song (s. 1974), Suomessa asuva korealaissyntyinen teollinen muotoilija. ==Kuvitteellisia Aamuja== * Aamu Korhonen, Salatut elämät -sarjan henkilöhahmo * Aamu Aurinko Pennanen, Kotikatu -sarjan henkilöhahmo ==Lähteet== * === Viitteet === Luokka:Etunimet
Boris Šahlin

Boris Anfijanovitš Šahlin (, 27. tammikuuta 1932 Išim, Venäjän SFNT – 30. toukokuuta 2008 Kiova, Ukraina) oli neuvostoliittolainen telinevoimistelija ja moninkertainen olympiavoittaja. Šahlin on Nikolai Andrianovin ohella ainoa miesvoimistelija, joka on voittanut kuusi kultamitalia yksilölajeissa. Vuosien 1956 ja 1964 välillä hän voitti kaikkiaan 13 olympiamitalia (seitsemän kultaa, neljä hopeaa ja kaksi pronssia) – enemmän lajin olympiamitaleita on ainoastaan Larisa Latyninalla (18) ja Andrianovilla (15). MM-kilpailuissa Šahlin voitti kaikkiaan kymmenen mestaruutta. Šahlin on ollut postimerkin aiheena Mongoliassa (№525, 1969), Kanadassa ja Guyanassa. == Lähteet == * Profiili International Gymnastics Hall of Fame == Aiheesta muualla == *Šahlin Encyclopædia Britannicassa *Šahlin olympic.org:ssa Luokka:Neuvostoliittolaiset telinevoimistelijat Luokka:Neuvostoliittolaiset olympiavoittajat Luokka:Vuonna 1932 syntyneet Luokka:Vuonna 2008 kuolleet
Samoan lippu

Samoan lippu on oseanialaisen Samoan valtion virallinen lippu. Se otettiin virallisesti käyttöön 24. helmikuuta 1949. Lipun punainen väri kuvaa rohkeutta, valkoinen puhtautta ja sininen vapautta. Sinisellä pohjalla olevat viisi tähteä kuvaavat Etelän ristiä. Samantyyppinen Etelän ristiä kuvaava tähtikuvio on myös Uuden-Selannin lipussa. == Lähteet == Luokka:Valtioiden liput lippu
Hans Günter Winkler

Hans Günter Winkler (24. heinäkuuta 1926 Barmen – 9. heinäkuuta 2018Springreiter-Legende Hans Günter Winkler gestorben ) oli saksalainen esteratsastaja ja olympiavoittaja. Winkler on eräs menestyneimmistä esteratsastajista kautta aikojen. Hän on ainoa viisi olympiakultaa voittanut esteratsastaja ja ainoa kaikkiaan seitsemän olympiamitalia voittanut esteratsastaja. Winkler voitti henkilökohtaisen olympiakullan vuonna 1956. Joukkuekultaa hän otti vuosina 1956, 1960, 1964 ja 1972. Joukkuehopeaa tuli 1976 ja pronssia 1968. MM-tasolla Winkler voitti kaksi henkilökohtaista kultaa (1954 ja 1955) ja EM-tasolla yhden (1957). == Lähteet == == Aiheesta muualla == * Winkler olympic.org:ssa Luokka:Saksalaiset esteratsastajat Luokka:Saksalaiset olympiavoittajat Luokka:Vuonna 1926 syntyneet Luokka:Vuonna 2018 kuolleet
Jorma S. Aalto

Jorma Sakari Aalto (14. helmikuuta 1935 Säkkijärvi – 15. tammikuuta 2019 Helsinki) oli suomalainen virkamies. Hän oli apulaisoikeuskansleri vuosina 1971–1973, eduskunnan oikeusasiamies vuosina 1974–1986 ja oikeuskansleri eläkkeelle jäämiseensä vuoteen 1998 asti. Koulutukseltaan Aalto oli oikeustieteen tohtori, ja hän toimi myös prosessioikeuden apulaisprofessorina Turun yliopistossa ja Helsingin yliopistossa. Oikeuskansleriaikoinaan Aalto joutui ottamaan kantaa muun muassa Mikkelin panttivankidraamaan, Arja Alhon ERM-kytkentään ja Natura-kanteluihin. Oikeuskanslerina Aalto päätti, ettei kauppa- ja teollisuusministeri Kauko Juhantalon koplaus-asia anna aihetta toimenpiteisiin. Pian kuitenkin Sauli Niinistön johtama eduskunnan perustuslakivaliokunta teki aloitteen syytetoimien käynnistämisestä. Juhantalo joutui syytteeseen ja sai vuonna 1993 vuoden ehdollisen vankeusrangaistuksen valtakunnanoikeudessa. Kuusi kansanedustajaa vaati myös Aallon haastamista valtakunnanoikeuteen hänen tekemänsä syyttämättäjättämispäätöksen vuoksi, mihin perustuslakivaliokunta ei kuitenkaan katsonut olevan aihetta. == Lähteet == Luokka:Oikeuskanslerit Luokka:Eduskunnan oikeusasiamiehet Luokka:Suomalaiset juristit Luokka:Suomalaiset professorit Luokka:Turun yliopiston professorit Luokka:Helsingin yliopiston professorit Luokka:Vuonna 1935 syntyneet Luokka:Vuonna 2019 kuolleet
András Balczó

András Balczó (s. 16. elokuuta 1938 Kondoros) on unkarilainen nykyaikainen viisiottelija ja olympiavoittaja. Balczó on kaikkien aikojen menestynein nykyaikainen viisiottelija. Hänen vahvin lajinsa oli maastojuoksu. Olympiatasolla András Balczó voitti henkilökohtaisen kilpailun kultaa Münchenissä 1972 sekä joukkuekultaa Roomassa 1960 ja Méxicossa 1968. Henkilökohtaisen kisan hopeaa tuli 1968 ja joukkuehopeaa 1972. MM-kisoissa András Balczó voitti viisi perättäistä mestaruutta vuosina 1963–1969. Saavutukseen ei ole lajissa kyennyt kukaan muu urheilija. Näiden lisäksi hänellä on kuusi joukkuemaailmanmestaruutta, kuusi hopeaa ja kaksi pronssia. Ammatiltaan Balczó oli kirjoituskonemekaanikko. == Aiheesta muualla == * Balczó olympic.org:ssa Luokka:Unkarilaiset nykyaikaiset viisiottelijat Luokka:Unkarilaiset olympiavoittajat Luokka:Vuonna 1938 syntyneet Luokka:Elävät henkilöt
Fu Mingxia

Fu Mingxia (伏明霞, s. 16. elokuuta 1978 Wuhanissa, Hubeissa, Kiinassa) on kiinalainen entinen uimahyppääjä. Fu on yksi maailman menestyneimmistä naisista lajissaan. Fu Mingxia aloitti voimistelu-uransa jo 5-vuotiaana, mutta vaihtoi pian uimahyppyihin. Hän lähti 9-vuotiaana kotoaan Pekingiin harjoittelemaan lajia. Ensimmäisen maailmanmestaruutensa hän voitti 12-vuotiaana vuonna 1991. Hän on voittanut urallaan kaikkiaan neljä olympiakultaa ja kaksi maailmanmestaruutta sekä lukuisia muita mitaleita erilaisista kilpailuista. Fu on naimisissa Hongkongin entisen valtiovarainministerin Antony Leungin kanssa ja heillä on yksi lapsi. ==Saavutuksia== * Hyväntahdon kisat 1990: kultaa kerroshypyistä * 1990 Asian Games: pronssia kerroshypyistä * 1991 MM-kisat: kultaa kerroshypyistä * Kesäolympialaiset 1992: kultaa kerroshypyistä * 1994 MM-kisat: kultaa kerroshypyistä * 1994 Asian Games: hopeaa kerroshypyistä, pronssia kolmen metrin ponnahduslaudalta * Kesäolympialaiset 1996: kultaa kerroshypyistä ja kolmen metrin ponnahduslaudalta * 1999 universiadit: kultaa kerroshypyistä ja kolmen metrin ponnahduslaudalta * Kesäolympialaiset 2000: kultaa kolmen metrin ponnahduslaudalta, hopeaa parihypyistä (Guo Jingjingin kanssa) == Lähteet == Luokka:Kiinalaiset uimahyppääjät Luokka:Kiinalaiset olympiavoittajat Luokka:Vuonna 1978 syntyneet Luokka:Elävät henkilöt
UnrealEd

UnrealEd on kenttäeditori, jolla voi suunnitella kenttiä Unreal -peliin ja muihin peleihin, jotka käyttävät Unrealin pelimoottoria Unreal Enginea. Kenttäeditorissa on myös tuki Unrealin omalle skriptauskielelle (UnrealScript). Luokka:Videopelien muokkausohjelmistot
Věra Čáslavská

Věra Čáslavská () oli tšekkoslovakialainen telinevoimistelija ja moninkertainen olympiavoittaja sekä tšekkiläinen urheilujohtaja. == Ura == Čáslavská voitti vuosien 1960, 1964 ja 1968 olympialaisista kaikkiaan seitsemän kultaa ja neljä hopeaa. Hän on yhdessä Larisa Latyninan kanssa ainoa naisvoimistelija, joka on voittanut olympialaisten moniottelun kahdesti. Vuosina 1958–1966 Čáslavská voitti MM-kisoissa yhteensä neljä kultaa, viisi hopeaa ja yhden pronssin. Koska Čáslavská kannatti Tšekkoslovakian demokratisoitumisliikettä niin sanotussa Prahan keväässä, häneltä evättiin elokuussa 1968 tapahtuneen neuvostomiehityksen jälkeen oikeus matkustaa ulkomaille ja osallistua koti- tai ulkomaisiin kilpailuihin. Kommunismin kaaduttua vuonna 1989 Čáslavskán asema parani huomattavasti. Hänestä tuli presidentti Václav Havelin neuvonantaja ja tšekkiläis-japanilaisen yhdistyksen kunniapuheenjohtaja. Lopetettuaan työskentelyn presidentinvirastossa Čáslavská valittiin Tšekin olympiakomitean puheenjohtajaksi. Vuonna 1995 hänestä tuli KOK:n jäsen. == Yksityiselämä == Čáslavská oli naimisissa 1968–1987 juoksija Josef Odložilin kanssa. Čáslavská kuoli haimasyöpään 30. elokuuta 2016 sairaalassa Prahassa. == Lähteet == * Profiili International Gymnastics Hall of Fame === Viitteet === == Aiheesta muualla == Luokka:Tšekkoslovakialaiset olympiavoittajat Luokka:Tšekkoslovakialaiset telinevoimistelijat Luokka:Kansainvälisen olympiakomitean jäsenet Luokka:Vuonna 1942 syntyneet Luokka:Vuonna 2016 kuolleet
O Primeiro de Janeiro

O Primeiro de Janeiro on portugalilainen päivittäin julkaistava sanomalehti. Sen nimi tarkoittaa portugalin kielellä tammikuun ensimmäistä. Lehden julkaisu aloitettiin Portossa vuonna 1868. == Aiheesta muualla == *O Primeiro de Janeiro Luokka:Portugalilaiset sanomalehdet
Mongen lause

Mongen lause on geometriaan liittyvä tulos. Lauseen formaali määritelmä on seuraava: Tasossa on annettu kolme ympyrää, joista mitkään kaksi ei ole kokonaan toistensa sisällä, eikä mitkään kaksi ympyrää ole samankokoisia. Piirretään kunkin kahden ympyrän ne yhteiset tangentit, jotka eivät leikkaa näiden ympyröiden keskipisteiden yhdysjanaa. Tällöin kutakin kahta ympyrää vastaavien tangenttien leikkauspisteet ovat samalla suoralla. Mongen lause voidaan todistaa esimerkiksi homotetian tai Menelaoksen ja Desarguesin lauseen avulla. Lause voidaan yleistää myös kolmiulotteiseen tapaukseen sekä sallia ympyröiden samasäteisyys, mikäli oletetaan, että tällöin yhdensuuntaiset suorat leikkaavat äärettömyydessä ja että äärettömyyspiste on jokaisella suoralla. == Aiheesta muualla == * Mongen lause Mathworldissä * Keskustelua Mongen lauseesta ja lauseen kaksi erilaista todistusta. Luokka:Geometria
Açoriano Oriental

Açoriano Oriental on portugalilainen päivittäin ilmestyvä sanomalehti. Sitä julkaistaan Ponta Delgadassa, Azoreilla. Manuel António de Vasconcelos perusti Açoriano Orientalin 18. huhtikuuta 1835, mikä tekee sanomalehdestä Portugalin vanhimman yhä julkaistavan. == Aiheesta muualla == *Açoriano Oriental Online Luokka:Portugalilaiset sanomalehdet
Correio da Manhã

Correio da Manhã on portugalilainen päivittäin julkaistava sanomalehti. Sen nimi tarkoittaa suomeksi ”aamupostia”. Lehteä julkaistaan Lissabonissa. == Aiheesta muualla == * Correio da Manhã Luokka:Portugalilaiset sanomalehdet
Reiner Klimke

Reiner Klimke (14. tammikuuta 1936 Münster – 17. elokuuta 1999 Münster) oli saksalainen kouluratsastaja ja olympiavoittaja. Hän on arvokisojen menestynein kouluratsastaja kautta aikojen. Kuusiin olympialaisiin osallistunut Klimke voitti joukkuekultaa olympialaisissa vuosina 1964, 1968 (hevosella Dux), 1976 (hevosella Mehmed), 1984 ja 1988 (hevosella Ahlerich) sekä henkilökohtaisen kullan vuonna 1984 (Ahlerichilla). Henkilökohtaisen pronssin hän otti vuosina 1968 ja 1976. Klimke osallistui yksilökilpailuun myös vuosina 1960, 1964 ja 1988, mutta ei menestynyt niissä. Olympialaisissa Klimke edusti Länsi-Saksaa, mutta vuosien 1960 ja 1964 olympialaisissa Saksojen yhteisjoukkuetta. MM- tasolla Klimke voitti kahdesti henkilökohtaisen kullan (1974 ja 1982) sekä neljä joukkuekultaa (1966, 1974, 1982 ja 1986). EM-kisoissa hän voitti henkilökohtaisen kisan 1967, 1973 ja 1985 sekä seitsemän kultaa Länsi-Saksan joukkueessa. Klimken tytär on Ingrid Klimke, joka on myös olympiavoittaja. == Lähteet == == Aiheesta muualla == * Luokka:Saksalaiset kouluratsastajat Luokka:Saksalaiset olympiavoittajat Luokka:Vuonna 1936 syntyneet Luokka:Vuonna 1999 kuolleet
Antti Valmari

Antti Arvi Valmari (s. 1961) on suomalainen tietojenkäsittelytieteen professori Tampereen teknillisen yliopiston matematiikan laitoksella vuodesta 1999 ja vuoden 2018 alusta Jyväskylän yliopistossa. Valmari väitteli tekniikan tohtoriksi Tampereen teknillisessä yliopistossa 1988. Hän on toiminut siellä tietojenkäsittelytekniikan vs. professorina 1992 ja apulaisprofessorina ja professorina vuodesta 1999. Suomen Akatemian varttunut tutkija Valmari oli 1998-1999. s. 736 Tietojenkäsittelytieteen seuran 1989 palkitseman väitöstutkimuksensa State Space Generation: Efficiency and Practicality aikana Valmari työskenteli VTT:n tietokonetekniikan laboratoriossa Oulussa. Valmari opettaa pääasiassa teoreettisen tietojenkäsittelytieteen alan aineita. Hän on tehnyt merkittävää työtä ohjelmien oikeaksi todistamisen alueella. Valmari hyväksyttiin 2008 Suomalaisen tiedeakatemian jäseneksi. Hänet palkittiin CAV Award -tiedepalkinnolla 2014. Valmarin ja tutkijoiden Thomas Neele ja Tim A.C. Willemse kanssa julkaistu paperi "The inconsistent labelling problem of stutter-preserving partial-order reduction" sai parhaan EATCS - paperin palkinnon vuonna 2020.https://eatcs.org/index.php/best-etaps-paper == Lähteet == ==Aiheesta muualla== *Antti Valmarin kotisivut *Antti Valmarin vanhat kotisivut Luokka:Suomalaiset tietojenkäsittelytieteilijät Luokka:Tampereen teknillisen yliopiston professorit Luokka:Suomalaiset professorit Luokka:Jyväskylän yliopiston professorit Luokka:Vuonna 1961 syntyneet Luokka:Elävät henkilöt
Doom (elokuva)

Doom on vuonna 2005 ensi-iltansa saanut yhdysvaltalainen tieteiskauhuelokuva, jonka on ohjannut Andrzej Bartkowiak. Elokuva pohjautuu samannimiseen videopeliin. Elokuvan pääosissa esiintyvät Dwayne Johnson ja Karl Urban. Elokuva oli kaupallinen epäonnistuminen ja sai kriitikoilta kehnot arviot. == Juoni == Maasta on löytynyt Mars-planeetalle vievä tuntemattoman rodun suunnittelema portti. UAC (Union Aerospace Corporation) on luonut Marsiin Olduvai-nimiseen sijaintiin tutkimuskeskuksen jossa suoritetaan samalla asekokeita sekä arkeologisia kaivauksia. Yhteys Olduvaihin katkeaa odottamatta ja UAC lähettää erityisen iskuryhmän selvittämään syytä. Ryhmää johtaa Sarge ja ryhmään kuuluvat hiljainen sotilas Destroyer, suustaan vikkelä Duke, härski Portman, japanilaissyntyinen Mac, uskovainen Goat, märkäkorva The Kid sekä synkkä John ”Reaper” Grim. John asui lapsena Olduvaissa ja hänen perheensä kuoli kaivauksessa sattuneessa onnettomuudessa. Sargen ehdotuksesta huolimatta hän lähtee mukaan. Ryhmän tehtävänä on pelastaa UAC:n tutkimusdata, selvittää tutkimusryhmän kohtalo ja tuhota kaikki aseman turvallisuutta uhkaavat henkilöt. Elokuvan loppupuolella Johnin näkemät asiat näytetään Doom-pelejä kunnioittaen ensimmäisen persoonan näkökulmasta, ja hän mm. käyttää moottorisahaa demonien tappamiseen. Moottorisaha on ollut usean Doom- pelisarjan pelissä aseena. == Näyttelijät == == Arvioita == Turun Sanomien Päivi Valotien mielestä Doom on piinaavan pitkäveteistä katsottavaa ja todiste siitä, että pelikokemuksen siirtäminen valkokankaalle on mahdoton tehtävä. Hän ei näe pelillä ja elokuvalla juuri muuta yhteistä kuin köykäisen juonen lähtöasetelman, jossa Marsissa sijaitsevassa tutkimuslaitoksessa pääsee helvetti valloilleen. == Lähteet == == Aiheesta muualla == * Virallinen sivusto Luokka:Doom Luokka:Yhdysvaltalaiset toimintaelokuvat Luokka:Yhdysvaltalaiset tieteiskauhuelokuvat Luokka:Videopeleihin pohjautuvat elokuvat Luokka:Vuoden 2005 yhdysvaltalaiset elokuvat Luokka:Andrzej Bartkowiakin ohjaamat elokuvat Luokka:Mars fiktiossa Luokka:Universal Picturesin elokuvat
Ari Mennander

Ari Mennander (s. 1965 Kirkkonummi) on suomalainen urheilutoimittaja ja tietokirjailija. Mennander työskenteli MTV:ssä vuodesta 1992 aina 2000-luvun alkuun, jolloin oli edennyt Tulosruudun toimituspäälliköksi. Torinon olympialaisissa 2006 hän oli Yleisradion jääkiekkotoimittaja. Myöhemmin Mennander työskenteli Yle Urheilun vastaavana tuottajana. Vuonna 2011 Mennander palasi takaisin MTV Mediaan työskentelemään Helsingin jääkiekon MM- kisojen ja Hockey Night -ohjelman parissa. Vuonna 1997 Mennander kirjoitti Jari Kurrin elämäkerran, joka valittiin vuoden urheilukirjaksi. Myös hänen yhdessä veljensä Pasi Mennanderin kanssa kirjoittama Leijonien tarina valittiin vuoden urheilukirjaksi 2003. Vuonna 2004 julkaistu Mennanderin teos Liigatähdet luotailee SM-liigan historiaa vuodesta 1975 aina 2000-luvulle asti. Vuonna 2014 julkaistiin Mennanderin Teemu Selänteen elämäkerta Teemu. Se oli vuoden myydyin kirja 76 900 kappaleella. Mennander oli mukana Huippu- urheilun muutostyöryhmän työssä. Hän sai 39 000 euroa ryhmän tiedotustilaisuuksien järjestämisestä ja taltioimisesta sekä jäsenten haastattelemisesta. Mennander teki myös Yleisradiolle dokumentin Huippu- urheilun muutos – siis mitä. Se esitettiin televisiossa helmikuussa 2013. Mennander tuomittiin 8. kesäkuuta 2020 Länsi-Uudenmaan käräjäoikeudessa muun muassa törkeistä petoksista puolentoista vuoden ehdolliseen vankeuteen. Oikeus tuomitsi Mennanderin kolmesta törkeästä petoksesta, törkeästä velallisen epärehellisyydestä, törkeästä maksuvälinepetoksesta ja velallisen petoksesta. Rikokset tapahtuivat vuosina 2011–2016. Oikeus myös määräsi Mennanderin maksamaan korvauksia yhteensä yli 220 000 euroa. Vuonna 2022 Helsingin käräjäoikeus tuomitsi Teemu Selänteen yhtiöt maksamaan Ari Mennanderin yhtiölle 64 125 euroa palvelussopimusta koskevassa riidassa. ==Teokset== * All Star Finland (Otava, 1995), yhdessä Jari Porttilan ja Mauno Saaren kanssa * Hjallis - Hartwall Areena (Otava, 1997) * Jari Kurri 17 (Otava, 1997) * Leijonien tarina (Ajatus, 2003), yhdessä Pasi Mennanderin kanssa * Liigatähdet (Gummerus, 2004), yhdessä Pasi Mennanderin ja Pasi Rakkolaisen kanssa * Teemu (Otava, 2014) *Leijonakuningas - Kalevi Nummisen tarina (Docendo, 2020) * ==Lähteet== Luokka:Suomalaiset päätoimittajat Luokka:Suomalaiset tietokirjailijat Luokka:Suomalaiset urheilutoimittajat Luokka:Vuonna 1965 syntyneet Luokka:Elävät henkilöt
Luettelo portugalilaisista sanomalehdistä

Tämä on luettelo portugalilaisista sanomalehdistä. *24 Horas *Açoriano Oriental *Avante! *A Bola *A Capital *A Comarca da Sertã *Comércio do Porto *Correio da Manhã *Diário de Coimbra *Diário de Notícias *Diário de Notícias da Madeira *Diário do Minho *Diário Económico *Expresso *Focus *O Independente *O Jogo *Jornal de Notícias *O Primeiro de Janeiro *Público *Record *Visão * sanomalehdistä
Alderney

Alderney () on Kanaalisaarten pohjoisin saari Englannin kanaalissa, Normandian rannikolla. Alderney on osa Guernseyn brittiläistä erillisaluetta eikä kuulu Yhdistyneeseen kuningaskuntaan. Alderney on rauhallinen ja syrjäinen turistien suosima saari. Siellä on 2 000 asukasta ja sen pääkaupunki on St. Anne. Saarella on 1930-luvun lopulla rakennettu lentokenttä, jonne on säännölliset lentoyhteydet Bournemouthista, Brightonista, Southamptonista, Jerseystä ja Guernseystä. Laivalla saarelle pääsee Normandiasta sekä muilta Kanaalisaarilta. Toisen maailmansodan aikana saksalaiset miehittivät saaren kesäkuussa 1940. He kuljettivat lähes kaikki saaren asukkaat muualle ja perustivat saarelle neljä työ- ja keskitysleiriä. Ne saivat nimensä saksalaisten saarten mukaan: Helgoland, Norderney, Borkum ja Sylt. Saaren pienestä koosta huolimatta siellä on rautatie, joka on Kanaalisaarten ainoa. Se rakennettiin 1847 kuljettamaan kiviä louhokselta. Nykyään siinä kuljetetaan turisteja vanhoissa Lontoon metron vaunuissa. Saarella on myös jalkapallostadion Arsenal Ground, jonne mahtuu 1 500 katsojaa. == Lähteet == ==Aiheesta muualla== Luokka:Kanaalisaaret
Ingrid Krämer-Gulbin

Ingrid Krämer-Gulbin (s. 29. heinäkuuta 1943 Dresden) on saksalainen, urallaan Itä-Saksaa edustanut uimahyppääjä ja olympiavoittaja. Nimellä Ingrid Krämer hän osallistui 17-vuotiaana Rooman olympialaisiin 1960 ja voitti kultaa sekä 3 metrin ponnahduslaudalla että 10 metrin kerroshypyissä. Tokion kisoissa 1964 nimellä Ingrid Krämer-Engel hän puolusti menestyksellisesti ponnahduslautakultaansa. Kerroshypyissä hän hävisi niukasti, vain 1,35 pisteellä yhdysvaltalaiselle Lesley Bushille eikä näin pystynyt Pat McCormickin saavutukseen: molempien hyppylajien voittamiseen kaksissa peräkkäisissä olympialaisissa. Vuoden 1968 olympialaisiin hän osallistui Ingrid Krämer-Gulbin -nimisenä. Ponnahduslautakilpailussa hän sijoittui viidenneksi. Vuosina 1960, 1962, 1963 ja 1964 Krämer-Gulbin valittiin DDR:n parhaaksi naisurheilijaksi. == Aiheesta muualla == * Krämer-Gublin olympic.org:ssa Luokka:Itäsaksalaiset olympiavoittajat Luokka:Itäsaksalaiset uimahyppääjät Luokka:Vuonna 1943 syntyneet Luokka:Elävät henkilöt
Doom-pelimoottori

Doom-pelimoottori on id Softwaren suunnittelema pelimoottori. Se suunniteltiin alun perin samannimiselle, vuonna 1993 julkaistulle ensimmäisen persoonan ammuntapelille, mutta sitä on käytetty myös useissa muissa peleissä, kuten Hexen, Heretic ja Strife. Doom aiheutti aikoinaan vallankumouksen videopelien suunnittelussa, sillä peli pystyi luomaan vaikutelman astumisesta todentuntuiseen kolmiulotteiseen maailmaan. Siitä huolimatta Doomin pelimoottori ei ollut aito 3D-pelimoottori. Kaikki Doomin kentät olivat itse asiassa kaksiulotteisia karttoja, jotka koostuivat sektoreista. Sektorien lattioille ja katoille pystyttiin antamaan korkeusarvot, jolloin pelimaailmaan voitiin saada korkeuseroja. Taitava kenttäsuunnittelu onnistui peittämään sen tosiseikan, että Doomin pelimoottorilla ei pystynyt luomaan toistensa päällä olevia huoneita. Pelihahmot ja muut objektit oli toteutettu kaksiulotteisen sprite-grafiikan avulla. Luokka:Doom Luokka:Pelimoottorit Luokka:Vapaat ohjelmistot
Humppasirkus

__NOTOC__ Humppasirkus on vuonna Eläkeläisten albumi, joka julkaistiin 2. toukokuuta 2006. Se nousi Suomen virallisen listan sijalle 10. == Kappaleet == # # # # # # # # # # # # # # LP levyltä julkaistu #Humppa-arvoitus Guitar, Vocals – Petteri Terävä #tuplavinyylin D-puolella on samoissa sessioissa äänitetty Das Humppawerk EP. Mukana myös aiemman vinyylijulkaisu #Äänitetty Biisit ovat Das Model #Auf Entzug-Humppa #Ona Nur #Samstagtanzen #Humppakavalier == Arvostelut == * Soundi: Soundi: Levyarvio == Lähteet == Luokka:Eläkeläisten albumit Luokka:Vuoden 2006 albumit